Întrebat despre transferul la FCSB, fotbalistul urmărit de Gigi Becali a dat un răspuns inedit după umilința cu Sepsi
Gigi Becali a anunțat recent că a demarat negocierile pentru transferul lui Mihai Popescu, fundașul celor de la Farul Constanța.
Patronul roș-albaștrilor nu vrea să mai riște nimic sezonul următor și vrea să întărească echipa pentru a obține o calificare în grupele cupelor europene. Gigi Becali crede că Mihai Popescu este omul potrivit să se alăture defensive roș-albaștrilor.
Mihai Popescu: ”Vom vedea din vară dacă rămân sau plec!”
Finanțatorul FCSB-ului a făcut deja o primă ofertă pentru Mihai Popescu, însă aceasta a fost refuzată de conducerea clubului din Ovidiu.
După umilința suferită de ”Marinari” în fața celor de la Sepsi, scor 1-4, Mihai Popescu a fost întrebat în legătură cu un posibil transfer la FCSB, însă fotbalistul a transmis că este convins de faptul că interesul noii campioane a României pentru el va scădea ca urmare a prestației sale din meciul cu Sepsi.
”E greu de explicat, nici noi nu înțelegem. Nu ne-a ieșit nimic și este greu. Asta este și mergem înainte. Din păcate pentru noi nu am stat bine defensiv și am continuat meciul slab.
Am făcut un pas greșit, mai avem două meciuri și avem șanse matematice la locul al doilea. Trebuie să ne revenim din punct de vedere mental.
Nu știu nimic (n.r. despre transferul la FCSB). Ce interes după acest meci, ce transfer? Nu mă gândesc la nimic, încerc să-mi fac treaba aici, am contract cu Farul. O să vedem din vară, rămân, plec, vom vedea”, a spus Mihai Popescu.
Mihai Stoica: ”Farul a zis 400.000 și s-a încheiat!”
Mihai Stoica a anunțat că negocierile cu Farul Constanța, pentru fundașul Mihai Popescu, au ajuns într-un punct mort, motiv pentru care se vor reorienta.
"E încheiată. La momentul ăla, am oferit o sumă, Farul a zis 400.000 şi s-a încheiat. Ne orientăm spre alte piste, iar una dintre ele poate să fie Ovidiu Popescu. Ar fi ideal să avem un fundaş lateral care să poată juca şi central", a declarat oficialul FCSB, la Orange Sport.
Urmăriți SPORT.RO și pe Google News